Vantaan kaupunki - Rollarit Tikkurilassa - ulkoilmaleffat jatkuvat elokuussa Vantaalla\nEtusivu›Uutisia›Rollarit Tikkurilassa - ulkoilmaleffat jatkuvat elokuussa Vantaalla\nRockin dinosaurukset ovat lavalla Martin Scorsesen ohjaamassa konserttielokuvassa Shine a Light, joka esitetään Kirjastopuistossa 11.8.\nPiknik-henkiseen tapahtumaan on vapaa pääsy.\nElokuva on osa Vantaan kaupungin ja Pop Up Kino Helsingin järjestämää ulkoilmaelokuvanäytösten sarjaa. Musiikkielokuvia päästään fiilistelemään piknik-hengessä Tikkurilan Kirjastopuistossa, Jokiuoman puistossa sekä Backaksen kartanomiljöössä.\nUlkoilmanäytöksiä kokeiltiin Vantaalla jo viime syksynä. Tänä vuonna kesäkuussa pidettyjen drive in -näytösten yhteensä 800 autopaikkaa varattiin loppuun muutamassa tunnissa.\n– Haluamme korvata peruttuja kesän konsertteja elokuvien ulkoilmanäytöksillä, siksi valitsimme musiikkielokuvia. Backaksessa on lisäksi päiväsaikaan lapsille oma elokuvanäytös, kertoo kulttuuripäällikkö Reeli Karimäki.\nEsityksiin on vapaa pääsy. Ennakkoilmoittautuminen näytöksiin saattaa olla tarpeellinen koronatilanteesta riippuen. Tilanne selviää elokuussa, jolloin liput jaetaan tarvittaessa ilmoittautumisjärjestyksessä.\nElokuvista nautitaan piknik-hengessä. Tikkurilan Kirjastopuiston ja Jokiuoman puiston esityksiin voi tuoda omat eväät. Backaksessa iltanäytöksen katsomo on anniskelualuetta.\nEsityksen järjestelyissä huolehditaan sekä osallistujien että henkilöstön turvallisuudesta, mm. riittävistä turvaväleistä.\nTikkurilan Kirjastopuistossa ti 11.8. (Vantaanaukio 5)\nShine a Light (Martin Scorsese 2008, S). Tapahtuma alkaa klo 20. Elokuvaesitys alkaa klo 21:30 jälkeen.\nJokiuoman puistossa ti 25.8. (Ruskokuja)\nThe Blues Brothers (John Landis 1980, K12), Tapahtuma alkaa klo 20. Elokuvaesitys alkaa klo 21:15 jälkeen.\nBackaksen kartano, Kartanonkoski ke 26.8. (Ylästöntie 28)\nRisto Räppääjä (Mari Rantasila 2008, S) klo 17, Tapahtumakeskus Puimala\nYesterday (Danny Boyle 2019, K7), Tapahtuma alkaa klo 20. Elokuvaesitys alkaa klo 21:15 jälkeen.\nKuva: Kevin Mazur\nUutinen päivitetty 21.8.2020: vaihdettu Blues Brothers -elokuvan esityspäivämäärä.\nTekninen lautakunta päätti Kivistön ja Kaskelan pysäköintiä helpottavasta alueellisesta pysäköintitunnuksesta\nVandabor i åldern 60–64 år – boka en tid till coronavaccinering!\nKuusi viikkoa kuntavaalien ennakkoäänestykseen – vaalien siirto toi muutoksia äänestyspaikkoihin\n60—64-year-old Vantaa resident: make an appointment for coronavirus vaccination!\n60-64-vuotias vantaalainen – varaa aika koronarokotukseen!


Metsäalalta kansainvälisille markkinoille\nUseat metsäalan ihmiset tavoittelevat nykyisin muutakin kuin samassa työpaikassa puurtamista eläkeikään asti. Osa haluaa piipahtaa työuran aikana ulkomailla tai jäädä sinne pysyvästi. Toiset haluavat parantaa omaa osaamistaan ulkomaankomennuksella ja toiset hakevat kokonaan uusiin tehtäviin. Uuteen paikkaan meneminen vaatii uskallusta, mutta rohkeus palkitsee. Metsänhoitaja Kirsi Itkosen kokemukset Nepalista ovat olleet monin tavoin avartavia.\nProjektit ovat yksi mahdollisuus lähteä ulkomaille töihin. 1990-luvulla Nepalissa oli useita metsäprojekteja, mutta nykyisin painopiste on siirtynyt lähinnä opetukseen ja ympäristökasvatukseen. Useissa eri maissa on mahdollisuus edistää omaa osaamista ja jakaa oman maan metsätietoutta muille.\nNepalin metsätaloudesta löytyy suuria eroja verrattuna Suomeen. Kulttuuri, ihmiset ja elämäntapa ovat myös erilaisia. Kirsi Itkonen toimii opettajana Mikkelin ammattikorkeakoulussa metsätalouden yksikössä. Hän on työskennellyt Nepalissa vuosina 1996-98 Suomen ulkoministeriön rahoittamassa kehitysyhteistyöprojektissa, jossa arvioitiin Nepalin metsävaroja. Projekti kesti yli 10 vuotta, mutta Itkonen oli mukana kahden vuoden ajan. Nepalissa hän tutustui myös metsänhoitoon.\nNepal on yksi vähiten kehittyneistä maista ja siellä puita istutetaan käsin tai kuokalla. Maassa on myös ollut erilaisia projekteja, joissa ihmiset ovat menneet kylään kertomaan taimien istutuksesta. Samalla on jaettu puiden siemeniä ja työkaluja.\nNaiset istuttavat uutta metsää\nPuunkorjuu on myös hyvin alkeellista Nepalissa, koska koneita ei juurikaan ole. Rakennustarpeet ja polttopuut tehdään käsin. Käytettävät välineet ovat vanhoja verrattuna suomalaisiin.\nKäsipelillä puuta metsistä\nNepalin metsien pahin tuholainen?\n© Nettiradio Mikaeli / Mari Hyvönen 2004


Maya lähetetty Su Tammi 12, 2014 1:46 pm\nhey say need more basses\nmay day stop and game set\nNimi: Hyojin Seo\nLempinimi: Elly, LE\nIkä: 10.12.1996 (18-vuotias)\nValinnaiset: kalligrafia, tietotekniikka, biologia\nSiviilisääty: seurustelee Yonggukin kanssa\nEllyn perhe on kokonaisuudessaan kuin suoraan jostain amerikkalaisesta draamasarjasta, jossa keskitytään rikkaiden ja maan hienostolaisten tapahtumarikkaaseen elämään kaikkine juonenkäänteineen.\nEllyn oma suhtautuminen vanhempiinsa on vähän ristiriitainen. Hän kyllä tulee toimeen molempien kanssa, vaikka tyttöä toisinaan ärsyttääkin heidän perheensä pinnallisuus ja äidin pakottava tarve saada heidän perheensä näyttämään mahdollisimman täydelliseltä ulkopuolisten silmiin.\nEllyllä on tapana ottaa toisinaan yhteen äitinsä kanssa varsinkin Ellyn vaatteista - heidän käsityksensä tyylikkyydestä kun on täysin toistensa vastakohdat.\nTämä saa Ellyn näkemään punaista ja useaan otteeseen he ovatkin äitinsä kanssa asiasta riidelleet.\nSiskoihinsa Ellyn välit ovat puolestaan aidosti todella hyvät ja läheiset. Kun vanhemmat ovat tuollaisia, niin siskoksista on keskenään tullut todella läheisiä ja he pystyvät puhumaan toisilleen lähestulkoon ihan mistä vain.\nPikkusiskoonsa Elly suhtautuu toisinaan vähän kiusoittelevammin ja vaikka hän ennen viettikin paljon vapaa-ajastaan siskojensa kanssa, niin aloitettuaan lukion ja saatuaan uusia kavereita, ei hän enää suostu pikkusiskoaan ottamaan joka paikkaan mukaan.\nElly on luonteeltaan sanalla sanoen bitch ja nuori neitokainen on erittäin hyvin "LIKE A BOSS" - asenteensa takana viihtyvää sorttia. Hän tiedostaa täysin oman arvonsa ja paikkansa yhteiskunnassa - joka on tietysti tavallisten tallaajien yläpuolella.\nElly on tosi napakka suustaan ja vaikka hän onkin saanut kaiken kattavan hyvän kasvatuksen, sillä seurapiireissä on osattava käyttäytyä, niin tyttösen suusta toisinaan lentää isojakin sammakoita, eikä se häntä itseään ainakaan edes haittaa. Sanallisessa kinastelussa tyttö ei koskaan jää toiseksi, vaan hän haluaa aina saada sen viimeisen sanan.\nSisaruksista Elly on se kovapäisin ja tyttö on sen verran pilalle hemmoteltu, että hän haluaa asioiden menevän hänen haluamallaan tavalla, mutta koska siskot ovat kuitenkin siskoja, ei Elly jaksa heille pitkään murjottaa.\nVaikka Elly itse on kasvanut rikkauksien keskellä ja hän on oppinut siihen, että sormia napsauttamalla saa aina kaiken haluamansa, niin hän ei kuitenkaan ole mikään pitkiä ripsiään räpyttelevä diivaprinsessa, niin kuin suurin osa hänen ikäisistään rikkaista tytöistä tuppaa toisinaan olemaan - Elly itse vihaa näitä ällöttäviä teinilutkia, mistä syystä hänellä ei äitinsä seurapiireissä kovin montaa kaveria ole.\nElly on muutenkin tosi tarkka siitä keihin hän viitsii kuluttaa aikaansa, mutta kun tyttö on antanut mahdollisuuden tutustumiselle ja laskenut hieman suojamuurejaan, niiden alta paljastuukin todellinen ystävä, joka kyllä pitää huolen omistaan.\nEllystä saa helposti todella ilkeän kuvan, mutta vaikka hän onkin vähän sellainen badass, ei hän kuitenkaan läpeensä paha ole. Lapsena tyttö oli ujo ja hiljainen ja hän jäi helposti päiväkodissa toisten jalkoihin, ja tyttö leikkikin suurimmaksi osaksi yksikseen tai sitten siskojensa kanssa.\nElly tapasi päiväkodissa ensimmäiset ystävänsä, jotka puolustivat häntä, ja pikkuhiljaa se ujo pikkutyttö jäi historiaan ja nykypäivänä kukaan ei ikinä uskoisi, että Elly on pienenä ollut ujo ja hiljainen.\nKova kuori on suurimmaksi osaksi pelkkää show'ta ja se on Ellylle eräänlainen selviytymiskeino. Kukaan ei voisi koskaan satuttaa häntä, jos hän vain on tarpeeksi kova, jos kukaan ei vain pääse läpäisemään hänen suojamuuriaan.\nSiinä tosin on eräs ratkaiseva aukko, jota Elly ei välttämättä itse ole edes tiedostanut; se muuri on jo läpäisty. Hän on päästänyt läheisimmät ystävänsä sen läpi, samoin kuin sisaruksensa.\nSe tosin ei välttämättä ole lainkaan huono asia, jos Elly vain osaisi kääntää asian omaksi edukseen, eikä ajattelisi ihmisistä niin negatiivisesti.\nElly on hyvin temperamenttinen tyttö, joka kiihtyy nollasta sataan sekunnin murto-osassa ja tällöin hän korottaa ääntään välittämättä lainkaan viattomista sivullisista. Hän suuttuu myös helposti ja toisinaan voisi luulla, että murjottaminen kuuluisi hänen lempipuuhiinsa, mutta onneksi Elly on myös yllättävän helppo lepyteltävä - vaikka ulkonäöstä voisi luulla vähän muuta.\nElly rakastaa shoppailua ja vaatteita häneltä löytyy suorastaan naurettavan paljon; mistään ei voi edes luopua, kun "sitä voi vaikka tarvita joskus" tai "tän voi vaikka yhdistää vielä jonkun muun kanssa".\nKoska tytöllä on käytännössä rahaa kuin roskaa, hän ostaa mielellään parhaimmille ystävilleen sellaisia asioita, joihin näillä itsellään ei olisi muuten varaa. Välillä joku saattaa miettiä, että Elly yrittäisi ikään kuin ostaa ystäviensä ystävyyden ja se on varmasti jossain vaiheessa pitänyt paikkaansakin, mutta se on myös hänen tapansa näyttää kiintymystään.\nSe kun on kotoa opittu tapa näyttää rakkauttaan - samalla tavalla tytön vanhemmat ovat osoittaneet rakkauttaan rahallisessa muodossa.\nKuvissa: LE (EXID)\nUlkonäöltään tämä nuori nainen on luonteensa mukaisesti vähän bitchyn näköinen ja hänen "like a boss" - asenteensa suorastaan huokuu hänen ulkoisesta aurastaan. Elly ei juurikaan ole sillä perinteisellä tavalla kaunis, vaan tytön kasvoissa on suloisen pyöreyden sijaan pientä poikamaista kulmikkuutta.\nHänen katseessaan on aina tietynlaista ylväyttä, jonka hän on perinyt äidiltään, ja Ellyllä on usein huomaamattaan tapana katsoa muita nenänvarttaan pitkin alaspäin.\nElly on varreltaan 168 cm pitkä ja painoa nuorella neitokaisella on 50 kilon verran. Hänen hiuksensa ovat luonnostaan mustat ja suorat, mikä on hänelle ihan okei, sillä olisi todella vaivalloista suoristaa hiukset joka aamu.\nElly ei kuulu niihin tyttöihin, jotka kihartavat hiuksiaan huolella joka aamu näyttääkseen mahdollisimman hyvältä, ehei todellakaan, vaan hän yleensä vain kiskaisee hiuksensa tavalliselle ponihännälle ja se on tytölle ihan riittävä. Kasvoihinsa hän näkee enemmän vaivaa ja tytöllä onkin tapana korostaa silmiään paksulla rajauksella. Kulmat on piirretty siihen malliin, että hän näyttäisi kurtistavan kulmiaan ärtyneenä, vaikkei oikeasti olisikaan erityisen ärtynyt.\nEllyllä on aatelismainen nenä ja täyteläiset huulet, nenän hän on perinyt isältään ja huulet äidiltään.\nMekot sun muut tyttömäiset rimpsut eivät kuulu Ellyn vaatevalikoimaan, ellei hänen äitinsä ole pakottanut häntä pukemaan jotain tiettyä vaatekappaletta johonkin hänen monista juhlistaan. Tyttömäisen hempeät vaatteet eivät oikein pue Ellyä, eikä hän saa niissä parhaita puoliaan kunnolla esiin.\nKireät housut ovat tytön suosiossa, sillä hän rakastaa korostaa jalkojaan niin housujen kuin korkeiden korkojen avulla. Elly on muutenkin ihan tyytyväinen vartaloonsa, vaikkei hän juurikaan mitään liikuntaa harrasta muutoin kuin street dancen muodossa.\nElly rakastaa näyttäviä vaatteita, joita ei ihan jokaisella vastaantulijalla näe - hän on vuosien varrella kehittänyt oman värikkään tyylinsä, johon hän itse on oikein tyytyväinen. Perheen äidillä ehkä olisi toisinaan sananen jos toinenkin sanottavanaan Ellyn vaatevalintoihin, mutta kovapäinen Elly pukeutuu juuri niin kuin hän itse haluaa.\nErilaiset asusteet ovat myös lähellä tytön sydäntä, hänen suurin rakkautensa on musta pitsi. Hän tykkää mustasta pitsistä yksityiskohtina vaatteissa, mutta se on osoittautunut myös kerrassaan ihanaksi asusteeksi yksinkertaisempienkin vaatteiden kanssa.\nEllyn suosikki on hänen mustalla pitsikoristuksella verhoillut aurinkolasinsa, joita hän voisi käyttää vaikka koko ajan.\n- legot ovat Ellyn heikkous; hän rakastaa ostaa erilaisia legojuttuja ja rakentaa niistä näyttäviä luomuksia, jotka hän sitten asettelee esille valtavaan vitriiniin, joka hänen huoneessaan on.\n- harrastaa street dancea ja sitä kautta hän on tutustunut parhaaseen ystäväänsä. Alkuun harrastus oli salainen, eikä hän kertonut varsinkaan äidilleen asiasta mitään - hän vain lähti iltaisin ja tuli kotiin silloin kun tuli, mutta nykyään se ei oikeastaan enää ole niin suuri salaisuus.\n- Feeldog, Junhyung & LE - You Got Some Nerve\nKovasanainen kaunotar, hirveä lehmä, Lady Domina... Kaikessa loistossaan Ellyn parhain ystävä.\nElly tapasi Minzyn ensimmäistä kertaa eräässä street dance - tapahtumassa tammikuussa 2013. Samantien kaksikon välillä oli pientä kilpailuhenkisyyttä ja kevään aikana he ehtivät tutustua toisiinsa paremminkin, kilpailuhenkisyyden alta alkoi nousta pientä orastavaa ystävyyttä.\nEllyn aloittaessa huhtikuussa opiskelunsa Sakurako Highissa, hän sai heti ensimmäisenä päivänä asuntolalla huomata tavaroita viedessään, että Minzy olisi hänen uusi kämppiksensä - liekö tuo sitten ihan kohtalon johdatusta? Siitä lähtien he ovat olleet parhaita ystäviä ja Minzy on aina naispuolinen henkilö hänen siskojensa lisäksi, jonka Elly on kunnolla päästänyt kuorensa alle, eikä hän ole päivääkään sitä katunut.\nPikkusisko, joka on se perheen söpöin ja suloisin. Hyerin on todella suloinen tyttö, tosin Elly ei ikinä ole tuota siskolleen suoraan sanonut - koska Hyerin on se nuorimmainen, suhtautuu Elly tyttöön vähän kiusoittelevaan sävyyn.\nSiskokset ovat muutenkin keskenään todella läheisiä, ovat olleet ihan pienestä pitäen ja Ellyn suhtautuminen siskoihinsa on jollain tasolla suojeleva; varsinkin kun Hyerin on se nuorin ja kun tyttö sattuu vielä olemaan niin sinisilmäinen ja viaton tapaus.\nHänen mielestään kukaan muu ei saisi kiusata tuota paitsi hän itse.\nToisinaan Elly joutuu pyörittelemään silmiään ja facepalmaamaan kaksin käsin Hyerinin "tyhmyydelle" ja viattomuudelle, sillä hän ei voi käsittää miten tyttö voikin toisinaan olla niin pöljä. Luonteeltaan Hyerin muistuttaa todella paljon Kikwangia ja hän onkin toisinaan todennut, että Hyerin on aivan varmasti adoptoitu heille Kikwangin perheestä.\nElly ei kuitenkaan vaihtaisi siskoaan kehenkään muuhun.\nIsosisko, joka on se perheen fiksuin ja ystävällisin tapaus, ja jolla on maaginen kyky tulla kaikkien kanssa toimeen, jos hän itse niin haluaa. Elly ja Gain ovat läheisiä keskenään ja siskot ovat muutenkin tärkeimpiä ihmisiä Ellyn elämässä.\nHän ei ole ketään muita naispuolisia ihmisiä päästänyt vuosiin lähelleen - ei ennen kuin hän tapasi Minzyn - ja Gain ja Hyerin ovat olleet ainoat tyttökaverit, joita hänellä on ollut.\nEllyn mielestä Gainin kanssa on mukava viettää aikaa ja isosiskolleen hän pystyy kertomaan sellaisistakin asioista, joista hän ei noin niin kuin yleisesti ottaen "osaa" avautua - eli silloin kun hänellä on vaikeaa.\nGain on aina ollut hänen luottohenkilönsä, eikä hän ikinä vaihtaisi isosiskoaan kehenkään muuhun.\nTähän taitoluistelija-/tanssijapoikaan Elly tutustui ensimmäisen kerran jo päiväkodissa, jolloin häntä kiusattiin muiden lasten toimesta (Elly kun oli lapsena todella ujo ja hiljainen), ja Kikwang sattui häntä puolustamaan. Heistä tuli sen jälkeen hyviä ystäviä ja Elly tutustui myös Kikwangin parhaaseen ystävään, Junhyungiin.\nPikkuhiljaa välit kuitenkin vähän viilenivät ainakin Ellyn suunnalta ja nykyään hän ei oikeastaan niin kauheasti vietä aikaa Kikwangin ja Junhyungin kanssa - itse asiassa lukiossa tuskin kukaan tietää, että he ovat oikeasti lapsuudessa ollut hyviäkin ystäviä keskenään, koska nykyään sitä ei enää päällepäin uskoisi.\nEllyllä ei seurapiireissä oikeastaan ole muita kavereita Kikwangin ja Junhyungin lisäksi, ja vaikka heitä kolmea voisikin tituleerata seurapiirien "friikeiksi", ei Elly kuitenkaan noita kahta vaihtaisi muihin - ei hän tätä tietenkään ole kaksikolle kertonut. Hänestä on oikeastaan ihan mukava toisinaan vieläkin viettää poikien kanssa aikaa.\nAntisosiaalinen tietokonenörtti, johon Elly tutustui lapsena Kikwangin kautta - Kikwangin paras ystävä siis. Nykyään he eivät enää ole hirveästi tekemisissä keskenään, mutta välillä Elly yllättää itsensä muistelemasta heidän lapsuuttaan pienellä haikeudella, mutta sitähän hän ei kenellekään suostu myöntämään.\nElly pitää Junhyungia hyvin fiksuna ja coolina tyyppinä, vaikka tuota seurapiireissä katsotaankin vähän nenänvartta pitkin antisosiaalisuuden ja nörttiyden vuoksi. Junhyung ei missään tapauksessa ole ujo ja sen Ellykin tietää, koska hän tuntee toisen paremmin kuin moni muu.\nCream ja Sims sattuivat ensimmäisen vuoden alussa näkemään tilanteen, jossa Elly otti melko kovasanaisesti yhteen Joen kanssa ja lopuksi tyttö veti tuota turpaan, jonka seurauksena kolmasluokan pahimmat kiusaajat tuntuivat vähän osoittavan kiinnostusta häntä kohtaan.\nElly itse on lukion alkamisesta asti pitänyt Creamia ja Simsiä cooleina, ja ehkä siinä on vähän sitä sielunsympatiaa - ovathan he keskenään melko samanoloisia ihmisiä.\nElly ja Minzy pääsivät tutustumaan nuorukaisiin pikkuhiljaa paremmin ja nykyään he ovat kavereita keskenään. He siis kuuluvat Minzyn kanssa näiden porukkaan.\nKomea ja miehekäs kolmasluokkalainen, johon Elly iski silmänsä heti koulujen alettua. Simsissä oli heti jotain mikä sai Ellyn kiinnostuksen heräämään ja tyttö halusi päästä näihin koulun pahimpiin kiusaajiin tutustumaan.\nElly on pienessä mielessään elätellyt pieniä toiveita Simsiä kohtaan, mutta toistaiseksi hän on ainakin joutunut pettymään, vaikka heillä oli keväällä tutustumisen alkuhuumassa yhdenillan juttukin.\nNykyään he kuitenkin ovat ihan hyviä kavereita keskenään ja Elly viettää mielellään aikaa Creamin ja Simsin seurassa. Minzyn kanssa he ovat jopa useampaan kertaan kutsuneet pojat mukaansa prameisiin illanviettoihin, joihin kuuluu sampanjaa ja limusiinillä ajelua pitkin kaupunkia hyvän musiikin pauhatessa taustalla.\nCreamin ja Simsin kavereita, johon Elly ei oikeastaan ole sen kummemmin tutustunut. Hänellä ei ole mitään Makia vastaan, Elly vain ei yleisesti ottaen päästä lähelleen naispuolisia henkilöitä - hänellä on jo siskonsa ja Minzy.\nHe kuitenkin tulevat pintapuolisin ihan hyvin toimeen, juttelevat silloin kun näkevät, mutta eivät kuitenkaan sen erityisemmin hengaile keskenään.\nTämä ihanan ja ällöttävän niljakas rastahiuksinen nuorukainen oli ensimmäisiä, joihin Elly pääsi uudessa koulussaan tutustumaan ja tottakai he päätyivät sänkyyn. Elly on kuitenkin todennut Princen loppujen lopuksi kiehtovaksi persoonaksi, jonka kanssa on toisinaan ihan hauska hengailla muutenkin kuin seksin merkeissä - ja jos ei muuta, niin ainakin Prince osaa bilettää.\nMahdottoman ärsyttävä luokkalainen, jota Elly ei vain voi sietää silmissään. Heti ensinäkemältä hän suhtautui Joeen negatiivisesti ja nopeasti he saivatkin kärhämän aikaiseksi.\nEnsimmäistä vuotta oli ehtinyt kulua vasta muutama viikko, kun he ajautuivat isompaan kärhämään keskenään ja molempien huudot olivat halkoneet käytävää ja tilanne oli lopulta päätynyt siihen, kun Elly veti poikaa turpaan ja Cream ja Sims näkivät tämän välikohtauksen.\nToinen hyvin mitäänsanomaton luokkakaveri, josta Elly ei oikeastaan ole mitään mieltä. Tämä pienikokoinen poika on Ellylle yhtä samantekevä kuin ladon ränsistynyt seinä.\n► No money, no funny - except when your daddy's paying everything! || perjantai 7.8.2015 • Minji (Ru-chan)\nNeitokaiset ovat lähteneet vähän shoppailemaan Ellyn isän antamalla luottokortilla.\n► Just what the hell are you doing?! || keskiviikko 12.8.2015 • Jiro (Electra)\nEllyllä on huono päivä, eikä Jiro ainakaan helpota sitä.


Porkkanan voimalla!: Metsänpeikot\nVielä yksi satsi kesän yhteiskuvia! Näiden kanssa olen viivytellyt, koska en itse oikein edusta missään kuvassa vaan näytän kamalalle: auringossa palaneet kaula ja kädet, pörröttynyt tukka ja epäedustava naamapäivä. Mutta hei, kunnon röllimatskua siis! :D\nKuvat on joka tapauksessa tosi hienoja. Näistä suuri kiitos Idalle!\nLähettänyt Veera klo 2.04\nSuvi 17. syyskuuta 2017 klo 3.33\nNää on kyllä ihan mielettömän ihania kuvia! Eihän näitä "epäedustavia kohtia", joita tuossa luettelit, edes huomaa! Täytyy myöntää, että olen jopa hiukan kateellinen noista sun hiuksista, ne on niin kivan näköiset! :)\nVeera 17. syyskuuta 2017 klo 11.04\nHah, no mukava kuulla jos ne osuu lähinnä vain omaan silmään! :) Kiitos!\nKia Kähö 17. syyskuuta 2017 klo 4.41\nVeera 17. syyskuuta 2017 klo 11.05\nKiitos paljon, Ida osaa kuvata tosi hienoja otoksia! :)\nMaiju H 17. syyskuuta 2017 klo 8.27\nSinulla on kyllä visuaalisesti niin kaunis blogi!\nOi ihana kuulla, koska se on myös tavoitteena. Kiitos paljon! :)\nMerika 17. syyskuuta 2017 klo 9.04\nKymppi ja 12 on mahtavat <3\nVeera 17. syyskuuta 2017 klo 11.06\nKiitos! <3 Toi 12 on varmaan kans oma lemppari.\nSaarusti 20. syyskuuta 2017 klo 1.30\nOi vähänkö ihania nuo kuvat missä olette vedessä!\nOlen kyllä teille niin kateellinen, kun en itse tältä kesältä paljoakaan mitään kuvia ole saanut hevosten kanssa aikaiseksi :D\nVeera 22. syyskuuta 2017 klo 11.53\nNo höh. Mutta oli teilläkin ne kuvat mitä sait niin mielettömän upeita! Etenkin ne inkkarikuvat, vau!\nPauliina Tasala 20. syyskuuta 2017 klo 5.58\nApua, taas ihan sika kivoja kuvia😍 Nää oli kyllä tosi kivoja, eikä todellakaan yhtään epäedustavia!\nVeera 22. syyskuuta 2017 klo 11.54\nOiii kiitos paljon <3\nAgilitykoulutusta sateisissa tunnelmissa


Tietosuojaseloste - Tieysi Oy\nTieysi Oy (y-tunnus: 1959749-2)\nSaarenotantie 1, 94300 Kemi\npuhelin: 040 515 4403\npostiosoite: Saarenotantie 1, 94300 Kemi\nTieysi.fi -verkkosivuston vierailijoista voidaan kerätä tietoja ja sivustolla voidaan käyttää evästeitä. Evästeet ovat pieniä tekstitiedostoja, jotka tallentuvat sivuston vierailijan päätelaitteelle. Rekisterinpitäjä käyttää evästeitä parantaakseen sivuston käyttökokemusta, arvioidakseen käytettyä sisältöä ja tukeakseen markkinointia. Evästeiden avulla kerätty tieto on anonyymia, eikä niiden avulla voida saada tietoa yksittäisestä tunnistettavasta henkilöstä.\nKäyttämällä Tieysi.fi -verkkosivustoa käyttäjä hyväksyy evästeiden käytön ja tallentamisen tietokoneelleen. Useimmat selailuohjelmat hyväksyvät evästeet automaattisesti. Käyttäjällä on mahdollisuus estää evästeiden käyttö muuttamalla selaimen asetuksia siten, että selain ei salli evästeiden tallentamista. Tässä tapauksessa käyttäjä kuitenkin hyväksyy sen, että joidenkin palveluiden osalta evästeiden käytön estäminen saattaa vaikuttaa palvelun toiminnallisuuteen.\n040 515 4403\n0400 691 665


Salo ICT 2014 -huipputapahtuma 20.3.\nEnsimmäinen laatuaan oleva Salo ICT 2014-suurtapahtuma esittelee kattavasti paikallista ICT-osaamista ja kertoo alan kehityksestä Salossa.\nTapahtuma antaa osallistujille ainutlaatuisen mahdollisuuden tutustua salossa toimiviin ICT-alan yrityksiin, vaikuttaa ja verkostoitua. Aamupäivällä ohjelmassa ovat ICT-messut ja rekrytapahtuma. Showroom-tyylisillä messuilla ovat edustettuna muun muassa ajankohtaiset 3D-tulostus ja robotiikka. Myös alueen oppilaitokset ja muut toimijat ovat mukana messuilla. Messuilta voit bongata jo useita markkinoilla olevia huipputuotteita kuin tulevaisuuden vielä demo-asteella olevia ratkaisuja ja palveluja.\nICT liittyy tavalla tai toisella kaikkien ihmisten arkipäivään ja innovaatiot tekevät elämästä monin tavoin sujuvampaa - toimialasta riippumatta tervetuloa paikan päälle vaikuttamaan, verkostoitumaan ja löytämään paikallinen ratkaisu ICT tarpeisiisi!\n» Tapahtuman sivuille pääset tästä\nKattavan listan Yrityssalon muista ajankohtaisista tapahtumista löydät tapahtumakalenteristamme.\n» Siirry tapahtumahakuun\n1. Metallifoorumi klo 8-12\n2. ICT-Messut klo 9-12\n3. ICT-Rekrytapahtuma klo 9-12\n4. Tulevaisuusseminaari klo 13-17\nPalveluliiketoiminnan keskiössä on asiakas. Asiakkaan liiketoimintaa tukevien ja arvoa tuottavien palvelujen tunnistaminen ja kehittäminen avaa yritykselle mahdollisuuksia uusasiakashankintaan, asiakassuhteen syventämiseen, asiakkaan parempaan sitouttamiseen sekä yritystoiminnan kasvuun. Mikä siis on palveluiden merkitys metalliyrityksen liiketoiminnassa ja miten niitä voisi kehittää? Tule kuulemaan salolaisten yritysten tarinoita palveluliiketoiminnasta.\n- Teollisuuden palveluliiketoiminnan menestystekijät ja kehittäminen, Vesa Kilpi, Turun kauppakorkeakoulu\n- Evondos -palvelu, tarina palvelukonseptista sekä suomalaisen\nalihankintapalveluiden laadusta, Jyrki Niinistö, Evondos Oy\n- Salome lisäarvoa palveluun yhteistyöllä, Visa Niinimäki, Saloteam Oy\n- Kone- ja metallialan yritysten kehittämisen haasteita – yhteistyöllä parempiin tuloksiin, Joni Tiainen, Stara Consulting Oy\nTarvitseeko yrityksesi apua digitaalisten palveluiden hyödyntämisessä omassa liiketoiminnassaan tai sen uudistamisessa? Oletko miettimässä tuotekehitysprojektia ja kumppanit sekä rahoitus kiinnostaa? Mietitkö missä tietotekniikan kehitys tällä hetkellä kulkee?\nNäihin ja moniin muihin kysymyksiin löydät vastauksen ensimmäisiltä Salo ICT-messuilta. Messuilta löydät paikallisen ratkaisijan ja kumppanin, niin laite- kuin palvelutarpeisiin. Tule siis rohkeasti mukaan ja hämmästy mitä kaikkea Salossa osataan.\nYli 60 näytteilleasettajaa! Messulounas Planet Plutossa 8€.\nKaipaatko rahoitusta tuotekehitykseen, yrityksen aloittamiseen, kansainvälistymiseen tai vaikka uuteen liikeideaan?\n- Paikalla Tekesin, Finnveran, ELY:n,Team Finlandin, Tuoteväylän ja EEN edustajia\nAlueella lisäksi Lounaismaan Osuuspankin isännöimä Business Lounge, jossa voit keskustella rahoituksesta pankin edustajien kanssa kahvin lomassa.\nKiinnostaako robotiikka ja viimeisin huipputeknologia?\n- Lavalla mm. ranskalaisia NAO-humanoidirobotteja ja roboshow\nOta mukaan vanha tai uusi elektroninen laitteesi (esim. kännykkä/tabletti/kannettava) ja tule testaamaan sen kestävyys Heinän testereillä!\nHaluatko tehdä ja suunnitella yksilöllisiä tuotteita? Oletko väsynyt hitaaseen tuotekehitykseen?\nTule tutustumaan tulevaisuuden valmistukseen ja kehitysalustoihin.\n- 3D-tulostus ja – skannaus\n- laajennettu todellisuus\nTarvitsetko huippuosaajia, ammattilaisia tai asiantuntijoita?\nMessujen yhteydessä järjestettävässä rekrytapahtumassa tavattavissa vapaita osaajia valmiina uusiin haasteisiin!\nMessuilla nähtävillä myös Salokuvan huipputeknologinen multikopteri! Kuvausnäytökset\nPelimaailman huippuosaamista? Tempaudu mukaan pelimaailman imuun – 3D-laseilla hyppäät virtuaalivuoristoradan kyytiin Turun AMK:n osastolla!\nVapaa osaaja, harkitsetko omaa liiketoimintaa ? Tule kuulemaan osuuskuntatoiminnan mahdollisuuksista Turun AMK:n osastolle!\nLISÄKSI MUILLA OSASTOILLLA USEITA KIINNOSTAVIA PROTOJA JA DEMOJA, TULE PAIKAN PÄÄLLE JA HÄMMÄSTY!\n» Katso näytteilleasettajat\nMessujen yhteydessä pidettävä rekrytapahtuma kokoaa yhteen tiiviin paketin alueen osaamisesta ja vapaista osaajista.\nLöydä yrityksellesi esim. projektipäällikkö, arkkitehti, tuotekehitys- tai sovelluskehitysammattilainen.\n- Ammattilainen, tiimi tai projektihenkilöstö yritykseesi -Palkkaa minut – Osaajaprofiilit, esittely, JustDoICT (Projektipäällikkö - Arkkitehti-R&D ammattilainen-sovelluskehitys - ja tukiammattilainen).\n- Salon ICT työvoiman tarjonta ja tarve (talent radar), Partner Minna Matinaho, Kaato.org\n- Työllistämisen tuet ja väylät, asiantuntija Mika Harju, TE-toimisto\n- Nico, väylä ICT alan parhaisiin töihin, Juha Hyvärinen, Nico Oy (Fujitsu)\nTulevaisuusseminaarissa haetaan vastausta miten teknologia tulee mullistamaan eri toimialoja tulevaisuudessa ja millainen on älykkään teknologian Salo 2020. Salosta on myös tulossa tänä vuonna yksi suurimmista Microsoftin Euroopan tuotekehityskeskuksista, joka tulee luomaan aivan uudenlaisia mahdollisuuksia. Näihin Microsoftin mukanaan tuomiin mahdollisuuksiin haetaan myös seminaarissa lisävalotusta.\n- Tulevaisuuden teknologiamahdollisuuksista visioi futurologi Risto Linturi, joka on ollut mukana laatimassa eduskunnan tulevaisuusvaliokunnalle raporttia tulevaisuuden radikaaleista teknologioista.\n- Teknologian mahdollisuuksista ja teknologiateollisuuden tilasta valottaa lisää tutkija Timo Seppälä, ETLA\n- Menestyskirjan ”The Finnish Miracle” kirjoittaja on perehtynyt syvällisesti suomalaisuuden ja liike-elämän menestyksen yhteyteen ja tietää miten suomalaiset ja salolaiset arvot ja toimintavat johtavat edelleen kilpailuetuun maailmalla.Innostava kirjailija, bisnesantropologi ja vuoden puhuja André Noël Chaker, Veikkaus Oy\n- Älykkään teknologian Saloa visioi kaupunkikehityspäällikkö Mika Mannervesi, Salon kaupunki\n- Lisäksi luodaan kuvaa Microsoft ekosysteemin mahdollisuuksista niin Salolle kuin Suomelle yleensäkin Innofactorin Toimitusjohtaja Sami Ension ja Microsoftin kehitysjohtajan Lasse Gerdtin johdattamina\nNäytteilleasettajaksi? Kysele vapaita paikkoja!\nOhjelmapäällikkö Peter Soinu, p. 044 521 5845, peter.soinu@yrityssalo.fi


Kirjoittaja Aihe: KC Professional - Four Reasons (Luettu 49421 kertaa)\n« Vastaus #15 : 22.06.11 - klo:13:03 »\nSitruunassakin olen näitä nähnyt .\n« Vastaus #16 : 04.07.11 - klo:18:47 »\nMinua kiinnostaisi nuo ihan vaaleimmat sävyt 913 Vanilla sky ja 10.01 ice ice blondy. Pitäisi varmaan ensiksi vaalentaa juurikasvu ja sitten vasta laittaa tuo väri päälle? Tuo ei varmaan vaalenna vai miten? Kun mulla on juurikasvu monta astetta tummempi ja nämä vaaleat hiukset on kai jotain 10 asteen luokkaa\n« Vastaus #17 : 04.07.11 - klo:18:59 »\n« Vastaus #18 : 04.07.11 - klo:22:00 »\nKiitos neuvoista Salamanteri Pitää kokeilla tuota joskus kohan tässä seuraavan kerran värjäilen.\n« Vastaus #19 : 09.08.11 - klo:13:07 »\nKäytin aamulla vaalennettuun hiukseen KC:n maskia sävyssä Caramel ja Lanzan kosteuttavaa hoitista ja annoin vaikuttaa vähän alle tunnin. Kiva hieman tummempi luonnollinen toffee/hunaja sävy tuli hiuksiin . Olen kyllä välillä ajatellut pysyvästi tummentaa 8 asteiseen, vaikka raidoilla, mutta toistaiseksi tyydyn suoraväreihin. Kiinnostaisi vielä kokeilla Garnier Nutrisse 8.31 väriä tai CCG Glossy Blondes väriä 8.01 tai 8.304.\n« Vastaus #20 : 11.08.11 - klo:11:40 »\n« Vastaus #21 : 11.08.11 - klo:13:08 »\nMillainen sävy 8304 tuli? Entä 801? En kyllä kaipaa kovin tuhkaista sävyä, vaan jotain lähellä Jennifer Anistonin sävyä. Hunajan, hiekan tai beigen eri sävyjä. KC:n maskilla Caramel kyllä saa ihan kivan tummemman sävyn ja on kaukana keltaisesta. Laitoin taas eilen saunaan muhimaan Caramel mask sävyn ja Crestolin vaaleaa beigeä ja kiva hunajan säväys tuli taas hiuksiin. Kerrohan kokemuksista Kitkat .\n« Vastaus #22 : 11.08.11 - klo:13:37 »\n801 tulee mulla just sellaiset hiekan sävyiset, peittää keltaisuuden ja punaisuuden, mutta ei kuitenkaan ole harmaa. Tuhkantaitto ei siis tosiaan ole kovin vahva tuossa. Mulla ainakin toimii täydellisesti vahvan punapigmentin kanssa. Pesujen myötä sävy muuttuu lämpimämmäksi, mutta ei sekään ole paha\n« Vastaus #23 : 11.08.11 - klo:14:42 »\nKiitos kaunis Kitkat . Vaikuttaa tosi lupaavalta varsinkin toi 801. Voisin seuraavaksi kokeilla sitä testiraidan kanssa ja jos näyttää hyvältä, niin voisin ottaa vaikka raitoja, jos en koko hiuksiin laita.\n« Vastaus #24 : 11.08.11 - klo:23:04 »\n« Vastaus #25 : 05.09.11 - klo:11:01 »\nKokeilin viikko sitten sävyä 7.43 marmalade. Alla oli 10-aseteiseksi vaalennettu hius, joka oli ensin värjätty Garnierin 7.64 punakuparilla. Tuosta garnierista tuli omaan makuun liian kylmänpunainen, joten vaalentelin sitä oliiviöljyllä pari päivää ja sitten tökkäsin tuon kc:n päähän. Väristä tuli alla olevan värin takia ehkä aavistuksen tummempi kupari kuin tuo marmalade oikeasti on, mutta toisaalta nyt väri taittaa kauniisti lämpimään kultaan kylmän punaisen sijaan. Tukkaakin kehuttiin kovasti .\n« Vastaus #26 : 05.10.11 - klo:21:27 »\nIlmeisen hellävaraista päänahalle, sillä vastikään värinpoiston yhteydessä erittäin kärsinyt omani ei ottanut tuosta nokkiinsa. Hintakin on sopiva, eli takuulla tulen jatkossakin käyttämään tuota sarjaa.\n« Vastaus #27 : 22.10.11 - klo:20:35 »\n« Viimeksi muokattu: 27.10.11 - klo:18:33 kirjoittanut Chaos »\n« Vastaus #28 : 27.10.11 - klo:17:20 »\n« Vastaus #29 : 28.10.11 - klo:10:38 »\n« Viimeksi muokattu: 29.10.11 - klo:19:02 kirjoittanut naapio »


Aviapartion kesäleiri Savumerkki 2010 | Aviapartio\nYou are hereAviapartion kesäleiri Savumerkki 2010\nBy timo.jarvenpaa - Posted on 02 Elokuu 2010\nAviapartion kesäleiri järjestetään 7.-12.8.2010 Arramajalla Päijät-Hämäläisessä järvenrantamaisemassa Nastolassa. Sudenpennut ja seikkailijat yhdessä johtajien kanssa lähtevät leirille tilausbussilla lauantaina 7.8.2010 aamulla. Leiri päättyy 12.8.2010 iltapäivällä, jolloin palaamme kaikki yhteiskuljetuksella Vantaalle. Leiri maksaa Sudenpennuilta ja Seikkailijoilta 100 euroa. Sisaralennuksen myötä leiri maksaa seuraavilta sisaruksilta 75 euroa.\nOhjelmassa on tiedossa monenlaista perinteistä kesäleiritoimintaa: leirin rakentamista, askartelua, kokkaamista, vaeltamista, saunomista, uimista, rakentelua, pelailua, leikkejä, olympialaiset ja paljon muuta. Paikan päällä näet ja koet!\nNukumme leirillä puolijoukkueteltoissa, joita lämmitetään kamiinoilla tarpeen vaatiessa.\nMukaan pääsee palauttamalla ohessa olevan ilmoittautumiskaavakkeen oman viikkotoi-mintaryhmän johtajille sekä maksamalla leirimaksun Aviapartion tilille Osuuspankki 572010-2222424 omalla viitteellä 28.5.2010 mennessä. Ilmoittauduttuasi leirille saat postitse heinäkuun puolivälissä 2. leirikirjeen, jossa on tarkempia ohjeita leiriä varten.\nLeiri-ilmoittautuminen on sitova. Ilmoittautumisen voi perua ilmoittautumispäivään 28.5.2010 mennessä veloituksetta. Ilmoit-tautumispäivän jälkeen leirimaksu palautetaan ainoastaan lääkärintodistusta vastaan.\nLisätietoja leiristä saat oman ryhmänjohtajilta ja leirinjohtajalta.\npuh. 044 333 4734\nsähköposti: riikka.rahtola (a) aviapartio.fi\nTarvitsemme vanhempia leirille!\nOlisiko sinulla vanhempana mahdollisuus lähteä järjestämään yhdessä meidän johtajien kanssa ikimuistoista kesäleiriä aviapartiolaisille? Tarvitsemme leirille aikuisia tueksemme erilaisiin leiritehtäviin: leirikeittiöön, huoltohommiin, ohjelmaan,... Edellytämme ainoastaan innostunutta asennetta tarttua toimeen. Mikäli lähdet mukaan, niin voit ottaa perheen iästä riippumatta mukaan leirille. Aikuisille ja perheille on alueella aittamajoitus mahdollisuus. Leiri maksaa aikuisilta saman verran kuin johtajiltamme eli ruoka ja kuljetuskustannukset sekä untuvikoilta (alle kouluikäiset) 10 euroa/ikävuosi. Ilmoitathan osallistumisestasi leirille mielellään 30.4. mennessä, mutta myöhemminkin ehtii vielä mukaan. Lisätiedot ja ilmoittautumiset leirinjohtajalle Riikka Rahtola,\n044 333 4734, riikka.rahtola (a) aviapartio.fi\nSavumerkki2010_leirikirje1.pdf 65.77 Kt\nLeirikirje 2 Savumerkki 2010.pdf 86.26 Kt


Visuri Anna, Koivisto Kaisa\nNimeke:\tByströmin Ohjaamon toimintaa kehitettiin asiakaslähtöisesti\nTekijä:\tVisuri Anna; Koivisto Kaisa\nAihe, asiasanat:\tasiakaslähtöisyys, henkilöstökoulutus, kehittäminen, nuoret aikuiset, palvelut\nTiivistelmä:\tValtakunnallinen ohjaamotoiminta tarjoaa alle 30-vuotiaille nuorille palveluita monialaisesti ja poikkihallinnollisesti. Byströmin Ohjaamo tarjoaa Oululaisille matalan kynnyksen palveluita saman katon alta. Opinnäytetyön tutkimuksen tavoitteena oli tuottaa Byströmin Ohjaamon käyttäjien, tässä nuorten, kokemaa ja kuvaamaa tietoa ohjauksessa toteutuneista Byströmin Ohjaamon periaatteista.\nTutkimustuloksiksi muodostui yksilöllinen ohjaus, ryhmämuotoinen ohjaus, palveluiden saatavuus ja osallisuus palveluiden kehittämiseen. Nuoret kokivat saavansa kokonaisvaltaista ja henkilökohtaista ohjausta. He kokivat, että heidän omaa toimijuutensa on vahvistunut sekä heidän tavoitteensa ja suunnitelmallisuus olivat vahvasti esillä ohjauksessa. Ohjauksessa koettiin haasteita, jotka liittyivät ohjaussuhteen muutoksiin. Ryhmämuotoisesta toiminnasta nuoret olivat saaneet konkreettisia työkaluja itselleen, koskien heidän elämäntilannettaan sekä nauttineet hyvästä ilmapiiristä. Ryhmämuotoisen toiminnan tärkeimmäksi asiaksi koettiin vertaisuus. Palveluiden saatavuudesta nuorilla oli kokemuksia monialaisten palveluiden hyödyistä. Tiedottamiseen tulisi kiinnittää huomiota ja erityisesti vertaiskokemusten kuulemista ja kertomista pidettiin tärkeänä. Osallisuuden kokemukset koko palvelun kehittämiseen kuvastivat osallisuutta ja osattomuutta. Nuoret pitivät vaikuttamista tärkeänä, mutta osa nuorista ei ollut kokenut, että voisi vaikuttaa koko palveluun.\nTutkimustulokset hyödynnettiin kehittämistoimintaan. Työntekijöille järjestettiin koulutustapahtumia, joissa tutkimustuloksia käsiteltiin: Miten otamme huomioon nuorten kokemuksia ohjauksesta ja asiakaslähtöisyydestä Byströmin Ohjaamossa? Työntekijät (N=24) nostivat dynaamisen fasilitoinnin kautta: Nuoren kohtaaminen sekä sosiaaliset kontaktit ja nuorten kohtaamisten mahdollistaminen. Millä tavoin nuoret voisivat osallistua palveluiden kehittämiseen? Byströmin Ohjaamon palveluiden selkeyttäminen ja avaaminen. Byströmin Ohjaamon rooli nuoren ohjauksessa. Työn vaikuttavuuden eri tasot näkyväksi. Mitä matala kynnys on nyt ja mihin se voisi vielä kehittyä? Tarve henkilöstön yhteiselle keskustelulle. Nousseet asiat viedään kehittämistyöryhmään.\nAikamääre:\tJulkaistu 2020-08-13\nPysyvä osoite:\thttp://urn.fi/urn:nbn:fi-fe2020041618877\nVisuri, A. & Koivisto, K. 2020. Byströmin Ohjaamon toimintaa kehitettiin asiakaslähtöisesti. ePooki. Oulun ammattikorkeakoulun tutkimus- ja kehitystyön julkaisut 55. Hakupäivä 30.9.2020. http://urn.fi/urn:nbn:fi-fe2020041618877.\nArtikkelissa kuvaan, miten tutkimustulosten avulla voidaan kehittää käytännön toimintaa. Laadullisen tutkimuksen avulla tuotettiin palvelun käyttäjien eli nuorten kokemaa ja kuvaamaa tietoa ohjauksessa toteutuneista Oulussa olevan Byströmin Ohjaamon periaatteista. Tutkimuksen tuloksia tarkasteltiin Byströmin Ohjaamon työntekijöille järjestetyissä koulutustapahtumissa. Koulutustapahtumien tavoitteena oli saada kehittämisideoita, miten nuorten kokemuksia voidaan ottaa huomioon Byströmin Ohjaamossa.\nKokonaisvaltainen ohjaus ja asiakaslähtöisyys ohjaamotoiminnassa\nByströmin Ohjaamo Oulussa kuuluu valtakunnalliseen ohjaamoverkostoon. Ohjaamot tarjoavat alle 30-vuotiaille nuorille monialaista ja poikkihallinnollista ohjausta ja palvelua saman katon alta. Ohjaamotoiminnan vakiinnuttaminen ja verkoston laajentaminen on ollut osana hallituksen toimintasuunnitelmia monena hallituskautena. Valtioneuvosto. 2018. Ratkaisujen Suomi: Hallituksen toimintasuunnitelma vuosille 2018–2019. Valtioneuvoston julkaisusarja 27. Helsinki. Hakupäivä 25.3.2020. http://urn.fi/URN:ISBN:978-952-287-582-2 Valtioneuvosto. 2019. Osallistava ja osaava Suomi – sosiaalisesti, taloudellisesti ja ekologisesti kestävä yhteiskunta. Hallituksen toimintasuunnitelma. Valtioneuvoston julkaisusarja 27. Hakupäivä 25.3.2020. http://urn.fi/URN:ISBN:978-952-287-789-5 Byströmin Ohjaamosta (kuva 1) nuoret saavat tukea ja ohjausta koulutukseen, työhön, terveyteen tai elämänhallintaan liittyvissä asioissa Määttä, M. (toim.) 2017. Uutta auringon alla? Ohjaamot 2014–2017. Jyväskylä: Grano. Byströmin Ohjaamon toiminnan periaatteet ovat: nuoren aito kohtaaminen, kokonaisvaltaisuus palvelutarpeenarvioinnissa ja jatkosuunnitelmien tekemisessä sekä kunnioitus nuorta ja hänen tekemiä valintoja kohtaan. Periaatteista nousee teema laadulliselle tutkimukselle ja teoreettisena viitekehyksenä toimii kokonaisvaltainen ohjaus ja asiakaslähtöisyys ohjaamotoiminnassa.\nKUVA 1. Byströmin Ohjaamosta nuoret saavat ohjausta monilta elämän osa-alueilta, kuten koulutuksesta ja terveydestä (kuva: Kannasmaa Elli)\nKokonaisvaltaisen ihmiskäsityksen mukaan ihmisen olemassaolon perusmuotoja ovat tajunnallisuus, kehollisuus ja situationaalisuus. Perusmuotojen yhteen kietoutuminen ja alati muuttuvuus luo ihmisestä ainutlaatuisen yksilön, joka tulisi huomioida kokonaisvaltaisesti myös palveluissa ja palveluiden kehittämisessä. Rauhala, L. 2015. Ihmiskäsitys ihmistyössä. Helsinki: Gaudeamus. Koivisto, K. 2018. Ihmisen kokonaisvaltaisuus ja ainutlaatuisuus. Teoksessa K. Koivisto, L. Paaso, J. Alakulppi & K. Serlo (toim.) Tasa-arvoa, itsemääräämisoikeutta ja mielenterveyttä edistämässä. ePooki. Oulun ammattikorkeakoulun tutkimus- ja kehitystyön julkaisut 57. Hakupäivä 25.3.2020. http://urn.fi/urn:nbn:fi-fe2018082333944 Kokonaisvaltaisessa ohjauksessa on tärkeää löytää mahdollisuus dialogille ohjaajan ja nuoren sekä nuoren ja hänen ympäristönsä kesken Vehviläinen, S. 2001. Ohjaus vuorovaikutuksena. Helsinki: Yliopistopaino. Mäkinen, S. & Halonen, T. 2017. Januskasvoinen portinvartija: ohjaus tukena ja kontrollina julki-sissa palveluissa. Teoksessa S. Aaltonen & A. Kivijärvi (toim.) Nuoret aikuiset hyvinvointipalvelujen käyttäjinä ja kohteina. Nuorisotutkimusverkosto/Nuorisotutkimusseura. Verkkojulkaisuja 136. Helsinki: Unigrafia, 151–172. Hakupäivä 25.3.2020. https://www.nuorisotutkimusseura.fi/images/nuoret_aikuiset_hyvinvointipalvelujen_kayttajina_ja_kohteina_lopullinen.pdf Ohjaustyötä tekevä tarjoaa ohjattavalle asiakkaalle ”aikaa, huomiota ja kunnioitusta”. Onnismaa, J. 2007. Ohjaus- ja neuvontatyö. Aikaa, huomiota ja kunnioitusta. Tampere: Tammerpaino. Nuorta tuetaan antamalla hänelle mahdollisuus asettaa ohjaukselle tavoitteet, joita kohti yhteistyöllä matkataan. Ohjausprosessissa on tärkeää, että ohjattavalle syntyy luottamus siitä, että ohjaaja pystyy auttamaan häntä tavoitteiden saavuttamisessa. Ohjaajan tärkeimpiä tehtäviä ohjaussuhteessa ovat luottamuksen rakentaminen, ohjattavan toimijuuden tukeminen ja dialogisuuden mahdollistaminen Onnismaa, J. 2007. Ohjaus- ja neuvontatyö. Aikaa, huomiota ja kunnioitusta. Tampere: Tammerpaino. Vehviläinen, S. 2001. Ohjaus vuorovaikutuksena. Helsinki: Yliopistopaino.\nAsiakaslähtöisyys ohjaamoympäristössä voidaan nähdä arvopohjana, jossa nuorikeskeisyys korostuu. Toiminta organisoidaan nuoren tarpeista käsin niin, että palvelun tarjoaja ymmärtää nuoren tarpeita ja maailmaa, jossa nuoret elävät ja toimivat. Nuori nähdään osallistuvana ja aktiivisena toimijana palveluissa. Nuorta kunnioitetaan yhteistyökumppanina ja oman elämänsä asiantuntijana palveluprosessissa. Nieminen, J. 2017. Ohjaamot ja osallisuus. Teoksessa M. Määttä (toim.) Uutta auringon alla? Ohjaamot 2014–2017. Jyväskylä: Grano. Virtanen, P., Suoheimo, M., Lamminmäki, S., Ahonen, P. & Suokas, M. 2011. Matkaopas asiakaslähtöisten sosiaali- ja terveyspalvelujen kehittämiseen. Tekesin katsaus 28. Tekes, Helsinki. Hakupäivä 25.3.2020. https://www.businessfinland.fi/globalassets/julkaisut/matkaopas.pdf Monialaisessa palvelussa jokaista työntekijää ohjaavat omat ja taustaorganisaation arvot, joten keskustelu asiakaslähtöisyydestä tulee olla jatkuvaa ja säännöllistä. Arvokeskustelua asiakaslähtöisyydestä olisi käytävä enemmän ja kriittisemmin, koska asiakaslähtöinen palvelu pohjautuu aina työntekijöiden arvoihin ja asenteisiin. Laitinen, M. 2008. Valta ja asiakaslähtöisyys viranomaiskohtaamisissa. Lahtelaisten asiakkaiden kertomuksia työttömyyden ajalta. Tampereen yliopisto. Opinnäytetyö. Tampere. Hakupäivä 25.3.2020. http://urn.fi/urn:nbn:fi:uta-1-19351 Asiakasosallisuus on yksi sosiaalisen osallisuuden menetelmä ja sitä on tutkittu paljon myös matalan kynnyksen palveluissa ja ohjaamoympäristössä. Asiakasosallisuus on myös yhteydessä palveluiden vaikuttavuuteen. Aikaisemmat tutkimukset osoittavat myös, että osallisuus lisää nuoren toimijuutta ja sitoutumista ohjaukseen Leemann, L. & Hämäläinen, R-L. 2016. Asiakasosallisuus, sosiaalinen osallisuus ja matalan kynnyksen palvelut: Pohdintaa käsitteiden sisällöstä. Yhteiskuntapolitiikka 81 (5), 586–594. Hakupäivä 25.3.2020. http://www.julkari.fi/bitstream/handle/10024/131350/YP1605_Leemann&Hamalainen.pdf?sequence=2 Matthies, A-L. 2017. Osallistumisen lupaus ja petos hyvinvointipalveluissa. Sosiologia 54:2, 150–166. Hakupäivä 25.3.2020. https://www.uef.fi/documents/364780/1847612/Matthies_Osallistumisen_lupaus_ja_petos.pdf/1b66bd1b-e017-4f75-af69-846345a35698 Nieminen, J. 2017. Ohjaamot ja osallisuus. Teoksessa M. Määttä (toim.) Uutta auringon alla? Ohjaamot 2014–2017. Jyväskylä: Grano. Laitila, M. 2010. Asiakkaan osallisuus mielenterveys- ja päihdetyössä: Fenomenografinen lähestymistapa. Itä-Suomen yliopisto, Kuopio. Hakupäivä 25.3.2020. http://epublications.uef.fi/pub/urn_isbn_978-952-61-0224-5/urn_isbn_978-952-61-0224-5.pdf Lilja, T., Pukkila, P., Helander, J. & Uusinoka, S. 2018. Asiakasosallisuus Ohjaamoissa. HAMK Unlimited Journal. Hakupäivä 25.3.2020. https://unlimited.hamk.fi/ammatillinen-osaaminen-ja-opetus/asiakasosallisuus-ohjaamoissa\nTutkimuksen tarkoituksena oli kuvailla nuorten kokemuksia Oulun nuorten Byströmin Ohjaamon periaatteiden toteutumisesta ohjauksessa. Tutkimuksen tavoitteena oli tuottaa nuorten kokemuksellista tietoa siitä, miten Byströmin ohjaamossa on ohjauksessa toteutunut ohjaamon periaatteet.\nLaadullisen tutkimuksen lähtökohtana on todellisen elämän kuvaaminen ja tutkittavien kokemusten esille pääseminen. Laadullisen tutkimuksen teoreettinen viitekehys kuvaa keskeiset käsitteet sekä niiden väliset suhteet. Tietoa kerätään yleensä haastattelemalla tutkimukseen osallistuvia, joilla on kokemuksia tutkimuksen kohteena olevasta asiasta. Kerätty aineisto analysoidaan yleensä sisällönanalyysin menetelmää käyttäen. Kun ihmisten kokemuksia tutkitaan laadullisilla menetelmillä, tulee tutkimuseettiset ja luotettavuus kysymykset arvioida hyvin. Hirsijärvi, S., Remes P. & Sajavaara P. 2013. Tutki ja kirjoita. Porvoo: Bookwell Oy. Tuomi, J. & Sarajärvi, A. 2018. Laadullinen tutkimus ja sisällönanalyysi. Helsinki: Tammi. Eskola, J. & Suoranta, J. 2014. Johdatus laadulliseen tutkimukseen. Tampere: Vastapaino.\nMillaisia kokemuksia nuorilla on Byströmin Ohjaamon periaatteista ohjauksessa?\na. Millaisia kokemuksia nuorilla on kokonaisvaltaisesta ohjauksesta?\nb. Millaisia kokemuksia nuorilla on asiakaslähtöisyydestä Byströmin Ohjaamossa?\nHaastatteluun osallistui seitsemän vapaaehtoista nuorta, jotka olivat asioineet useammalla Byströmin Ohjaamon palvelualueella ja käyttäneet jo pidempään palveluita Byströmin Ohjaamossa tai heidän ohjauksensa oli jo päättynyt. Haastattelut toteutuivat yksilöhaastatteluna. Haastattelut nauhoitettiin ja haastatteluaineisto litteroitiin. Litteroinnin jälkeen aineisto analysoitiin aineistolähtöisellä eli induktiivisella sisällönanalyysimenetelmällä. Aineistolähtöinen sisällönanalyysi sopii hyvin sellaisen laadullisen aineiston analysointiin, missä kuvaillaan ihmisten ainutkertaisia kokemuksia esimerkiksi saamastaan palvelusta. Aineistolähtöisessä analyysissä teoria ja ennalta tiedetty eivät ohjaa analyysia, vaan ne pyritään sulkemaan analyysin ulkopuolelle. Analyysin tarkoituksena oli avata aineistosta nouseva ilmiö. Tutkimuksen tarkoitus sekä tutkimuskysymykset määrittivät sisällönanalyysin suuntaa. Kyngäs, H., Elo, S., Pölkki, T., Kääriäinen, M. & Kanste, O. 2011. Sisällönanalyysi suomalaisessa hoitotieteellisessä tutkimuksessa. Hoitotiede 23 (2), 138–148. Hakupäivä 25.3.2020. https://www.uef.fi/documents/148928/215173/Hoitotiede%2BSis%C3%A4llys%2B2011%2Bno%2B2.pdf/6069f906-1d15-47b8-89a8-bad4aaa80cc7 Tuomi, J. & Sarajärvi, A. 2018. Laadullinen tutkimus ja sisällönanalyysi. Helsinki: Tammi.\nAineiston analyysin perusteella tutkimustulokset voitiin jakaa neljään pääkategoriaan: yksilöllinen ohjaus, ryhmämuotoinen ohjaus, palveluiden saatavuus ja osallisuus palveluiden kehittämiseen.\nTutkimukseen osallistuneet nuoret kokivat saaneensa kokonaisvaltaista ohjausta. He kertoivat, että ohjauksessa mennään nuori edellä, ollaan aidosti kiinnostuneita, kuunnellaan ja pyritään löytämään jokaiselle henkilökohtaiset ratkaisut. Nuoret kertoivat luottamuksellisesta ohjaussuhteesta sekä koetusta empatiasta ohjauksessa. Henkilökohtaiset tavoitteet on pidetty esillä ohjauksessa. Nuoret nostivat esille, että heidän tavoitteitaan tuki ohjaajan lisäksi heidän luomuverkostonsa. Tavoitteet liittyivät nuorilla työn, koulutuksen tai mielekkään tekemisen löytymiseen.\nNuoret kuvailivat, että suunnitelmat olivat selkeytyneet käytännön asioiden hoitamisella, uusiin vaihtoehtoihin tutustumisella ja mahdollisuuksien kartoittamisella. Nuoret pitivät tärkeänä suunnitelmien selkeytymisessä sitä, että ohjaaja tutustuu nuoreen. Haasteellisena koettiin suunnitelmien selkeytyminen, jos on terveydellisiä haasteita tai sopivia vaihtoehtoja ei löydy.\nNuoret kokivat ohjauksen lisänneen itsetuntemustaan. He olivat löytäneet ohjauksessa omia vahvuuksiaan, oppineet kuuntelemaan itseään ja löytäneet tavoitteitaan. Nuoret kokivat saaneensa ohjauksessa apua näköalattomuuteen ja itsetuntoon liittyviin haasteisiin. Itsetuntemuksen lisääminen koettiin edistävän eteenpäin pääsemistä.\nNuoret kokivat, että heillä oli mahdollisuus vaikuttaa omaan ohjaukseensa ja polkuunsa. Ohjauksessa heidän omia mielipiteitään ja valintojaan kunnioitettiin ja annettu tarpeeksi aikaa miettimiseen ja valintojen tekemiseen. Nuoret kokivat, että he olivat saaneet päätösten tekemiseen tukea ja kannustusta sekä ohjauksesta että luomuverkostoltaan. Nuorilla oli kokemus, että heidän tekemiään päätöksiä oli tuettu ohjauksessa.\nNuoret kokivat muutokset ohjaussuhteessa haasteellisena. Haastavana koettiin kiireen vuoksi aikojen peruminen, tapaamisvälien pidentyminen ja ohjaajan vaihtuminen. Ohjauksen päättämisestä tulisi sopia mahdollisimman selkeästi. Nuoret kokivat osittain epäselvyyttä siitä, mikä on Ohjaamon tehtävä heidän ohjauksessaan.\nNuorten kokemusten mukaan ryhmätoiminnasta oli saanut konkreettisia työkaluja itselleen. Tärkeänä nuoret pitivät sitä, että ryhmän sisällöt tukivat elämäntilannetta ja olivat heille ajankohtaisia. Nuoret kokivat ryhmien ilmapiirin turvalliseksi. Osa nuorista koki, että ryhmätoiminnot olivat olleet lyhytkestoisia, eivätkä ne olleet vastanneet tarpeeseen kuulua johonkin yhteisöön. Nuorten kokemusten mukaan ryhmissä oli tarjottu mahdollisuuksia vaikuttaa ja tärkeää oli ollut muiden nuorten tapaaminen. Osa nuorista oli saanut myös uusia ystäviä ryhmien kautta. Ryhmissä pidettiin tärkeänä sitä, että oli saanut tehdä yhdessä ja keskustella ryhmän aiheista muiden nuorten kanssa. Osa nuorista koki, että mahdollisuus syödä yhdessä oli heille tärkeää.\nNuorten kokemusten mukaan monialaisuus palveluissa mahdollisti sen, että avun pystyi saamaan nopeasti ja hoitamaan useamman asian yhdellä aikavarauksella. Nuoret kertoivat kokemuksia asioiden hoitamisen helppoudesta kaikkien tarvitsemiensa palveluiden löytyessä samasta talosta. Osalla nuorista oli kokemuksia työparityöskentelyn positiivisista vaikutuksista ohjauksessa. Nuoret kokivat päässeensä hyvin ja nopeasti palveluihin. Ainoastaan psykiatriselle sairaanhoitajalla aikaa sai odottaa pitkään. Nuoret kokivat, että he olivat saaneet hyvää palvelua. Osa nuorista ei toivonut palvelulta mitään lisää. Nuorten kokemusten mukaan kasvotusten saatu palvelu oli vienyt heidän asioitaan eteenpäin nopeammin. Osa tunsi olleensa etuoikeutettu saadessaan näin hyvää ohjausta ja palveluita.\nKokemukset vaihtoehtojen löytymisestä olivat vaihtelevat. Osa nuorista koki, että vaihtoehtoja oli runsaasti tarjolla, niiden löytymisessä autettiin ja mieleisen vaihtoehdon löydyttyä siihen oli helppo päästä mukaan. Osa nuorista taas kertoi kokemuksia, että mahdollisuuksia oli vähän johtuen nuoresta iästä. Koettiin myös, että työn ja koulutuksen ulkopuolelta oli vaikea löytää säännöllistä tekemistä.\nNuoret kertoivat kokemuksiaan palveluun saapumisesta. Saapuminen palveluun ensimmäistä kertaa jonkun kanssa koettiin hyväksi. Osa nuorista oli saapunut ilman ajanvarausta ja miettineet, kuinka osaisivat kertoa palvelun tarpeensa. Palveluun tulon syyt vaihtelivat nuorilla. Osa nuorista hakeutui palveluun, koska he olivat ilman työ- tai opiskelupaikkaa. Osa nuorista hakeutui palveluun, koska he tarvitsivat tukea itsenäistymiseen liittyviin asioihin tai heillä oli epävarmuutta tulevasta. Osa nuorista kertoi käyneensä hoitamassa paperiasioita, mutta eivät olleet osanneet hakeutuneet ohjaukseen ja vasta myöhemmin ohjautuneet ohjaukseen jonkun muun tahon kautta.\nNuoret kokivat, että he olivat saaneet neuvontaa ja ohjausta tarpeen tullen myös ohjauksen ulkopuolella. Osa nuorista kertoi ottavansa yhteyttä silloin, kun ei osaa itsenäisesti ratkaista jotain asiaa. Nuorilla oli kokemus, että aina voi ottaa yhteyttä ja saada apua. Nuorten kokemusten mukaan palveluista tiedottamisen tulisi olla monipuolisempaa. Palveluun hakeutumisen esteenä voi olla tiedon puute siitä, miten Byströmin Ohjaamossa voidaan auttaa. Nuoret kokivat tärkeänä myös sen, että palvelun arvoista ja ilmapiiristä, kuten nuoren kunnioittamista tulisi saada tietoa. Nuoret nostivat esille vertaiskokemusten kuulemisen ja kertomisen tärkeyden. He olivat kuulleet kavereiltaan hyviä ohjauskokemuksia Byströmin Ohjaamosta, jotka olivat tukeneet heidän hakeutumistaan palveluihin. Osa nuorista koki tärkeäksi kokemusten vaihtamisen ja sen, että voisivat itsekin kannustaa muita nuoria hakeutumaan palveluun tai antamaan tietoa saamastaan palveluista.\nOsallisuus palveluiden kehittämiseen\nNuorilla oli monenlaisia kokemuksia osallisuudesta ja osattomuudesta palveluiden kehittämiseen. Osa nuorista kertoi osallistuneensa haastatteluihin sekä verkkopalveluiden kehittämiseen. Osa nuorista oli antanut palautetta yksilöohjauksesta, ryhmäohjauksesta sekä kuntouttavan työtoiminnan ohjauksesta. Osa nuorista ei ollut kokenut, että voisi vaikuttaa palvelun kehittämiseen. Nuorten kokemusten mukaan vaikuttaminen on tärkeää. Jatkuvuuden kannalta olisi hyvä ottaa nuorten näkökulma huomioon. Nuorten kokemusten mukaan hyvä tapa vaikuttaa olisi kyselyt, joihin voisi vastata nimettömänä.\nTutkimuksen tulosten käyttäminen kehittämistoimintaan\nTutkimuksellista kehittämistoimintaa voidaan lähestyä tiedontuotannon näkökulmasta, jossa tutkimuksen avulla tuetaan kehittämistoimintaa. Tutkimuksellisuuden nähdään antavan kehittämistoiminnalle lisäarvoa sekä edistävän kehittämistoiminnan tulosten käyttökelpoisuutta. Toikko, T. & Rantanen, T. 2009. Tutkimuksellinen kehittämistoiminta. Tampere: Juvenes Print. Tutkimuksellisessa kehittämistyössä tutkimuksella tuotettiin nuorten kokemuksia Byströmin Ohjaamon periaatteista ohjauksessa. Kehittämistoiminnan tavoitteena oli saada kehittämisehdotuksia, miten nuorten kokemukset voidaan ottaa huomioon Byströmin Ohjaamossa. Tutkimustuloksia hyödynnettiin Byströmin Ohjaamon työntekijöille järjestetyissä koulutustapahtumissa, joissa tutkimustuloksia tarkasteltiin työryhmissä.\nKehittämistoimintaan tulee saada mukaan kaikki, joita kehittäminen tavalla tai toisella koskettaa. Siksi osallistumista koulutustapahtumiin tarjottiin kaikille työntekijöille. Kehittämistoiminnan avulla tavoitellaan työntekijöiden oppimista sekä oman toiminnan kehittämistä. Toikko, T. & Rantanen, T. 2009. Tutkimuksellinen kehittämistoiminta. Tampere: Juvenes Print. Koulutustapahtumat suunniteltiin huolellisesti, jotta osallistujilla olisi mahdollisimman selkeä käsitys niiden tarkoituksesta sekä paljonko se vaatisi heiltä aikaa. Kantojärvi, P 2012. Fasilitointi luo uutta. Menesty ryhmän vetäjänä. Helsinki: Talentum. Koulutustapahtumiin sai ilmoittautua halutessaan. Lisäksi oli myös mahdollisuus ilmoittaa halukkuutensa osallistua, jos mikään ajankohdista ei sopinut. Toikko, T. & Rantanen, T. 2009. Tutkimuksellinen kehittämistoiminta. Tampere: Juvenes Print. Kolmesta koulutustapahtumasta kahdessa fasilitaattorina toimi projektipäällikkö Saija Ukkola. Tämä mahdollisti kehittämistyöntekijän osallistumisen koulutustapahtumaan Byströmin Ohjaamon työntekijänä. Koulutustapahtumiin osallistui 24 työntekijää.\nDynaaminen fasilitointi kehittämistoiminnan menetelmänä\nKehittämistoiminnan menetelmäksi valikoitui dynaaminen fasilitointi, joka tukee dialogisuutta. Fasilitointia voidaan käyttää tutkimustulosten käsittelyyn ja dynaaminen fasilitointi kehittämistoiminnan menetelmänä tukee tutkimustulosten käyttämistä reflektion herättelijänä. Laadullisen tutkimuksen tuloksia on käytetty työntekijöiden kanssa reflektion herättelijänä ja näin saatu kehittämistoiminnan tavoite saavutettua. Kantojärvi, P 2012. Fasilitointi luo uutta. Menesty ryhmän vetäjänä. Helsinki: Talentum. Toikko, T. & Rantanen, T. 2009. Tutkimuksellinen kehittämistoiminta. Tampere: Juvenes Print.\nDynaaminen fasilitointi on Jim Roughin kehittelemä menetelmä, jonka tarkoitus on mahdollistaa avointa keskustelua ja edistää kuulluksi tulemista. Menetelmä tukee yhteisen ymmärryksen muodostumista käsiteltävästä aiheesta ja tekee sen näkyväksi. Siinä ei niinkään haeta valmiita vastauksia, vaan keskustelun kautta muodostetaan yhteistä ymmärrystä ja annetaan tilaa luoville ja rakentaville ratkaisuille. Menetelmässä jokainen osallistuja voi tuoda oman osaamisensa työskentelyyn, mutta lopputulos ei ole kuitenkaan riippuvainen yksittäisestä osallistujasta. Jokaisen mielipide on tärkeä ja sitä korostetaan kirjaamalla se näkyviin. Vastakkainasettelua ja erilaisia mielipiteitä pidetään hyvänä ja toivottavana ilmiönä, jotka lisäävät ymmärrystä kokonaisuudesta. Menetelmä nostaa keskustelun kautta nopeasti esille ydinkysymykset mahdollistaen huolenaiheiden ja tunteiden esille tuomisen. Menetelmän tavoitteena on saada aikaan hyviä vaihtoehtoja, jotka kaikki osallistujat näkevät hyvinä ja hyväksyttävinä. Kantojärvi, P 2012. Fasilitointi luo uutta. Menesty ryhmän vetäjänä. Helsinki: Talentum. Möller, A., Tarpila, J-E. & Karreinen, L. 2014. Kaupunkilaisten raati käsikirja. Helsingin kaupunki. Zubizarreta, R. 2013. Co-creative dialogue for meeting practical challenges: New approaches. OD Practitioner 45 (1), 47–53.\nFasilitaattorin rooli on taata turvallinen osallistumisen ilmapiiri. Hänen tulee arvostaa eriäviä mielipiteitä ja nähdä ne arvokkaana yhteisen ymmärryksen muodostumisessa. Hän myös auttaa ryhmää rakentavasti eteenpäin. Fasilitaattorin tehtävänä on herätellä ryhmää ajattelemaan tunteella ja älyllä. Jo menetelmä sinänsä auttaa fasilitaattoria pitämään siitä huolta, että jokaisen ääni pääsee kuuluville. Möller, A., Tarpila, J-E. & Karreinen, L. 2014. Kaupunkilaisten raati käsikirja. Helsingin kaupunki. Zubizarreta, R. 2013. Co-creative dialogue for meeting practical challenges: New approaches. OD Practitioner 45 (1), 47–53.\nKoulutustapahtumissa esiteltiin tutkimuksen tulokset Prezi-esityksenä. Esityksen jälkeen virittäydyttiin ja heräteltiin osallistujat tulevaan keskusteluun janaharjoitusten kautta Kantojärvi, P 2012. Fasilitointi luo uutta. Menesty ryhmän vetäjänä. Helsinki: Talentum. Möller, A., Tarpila, J-E. & Karreinen, L. 2014. Kaupunkilaisten raati käsikirja. Helsingin kaupunki. Osallistujat asettuivat kuvitteelliselle janalle: kuinka hyvin ajattelet hahmottavasi tutkimuksen tulokset sekä toiselle janalle: millainen on vireystilasi? Dynaamisen fasilitoinnin kautta käsiteltiin aihetta: miten otamme huomioon nuorten kokemuksia Byströmin Ohjaamossa? Keskustelua kirjattiin neljän dokumentointiluokan kautta fläppipapereille: faktat, huolet, ydinkysymys ja ratkaisut. Vaikka otsikoissa on ratkaisut, ne voivat olla ensimmäisiä ajatuksia ratkaisun löytymisestä. Kuitenkin dynaamisen fasilitoinnin tehtävä on löytää kolme keskustelun läpimurtoa, jotka viedään edelleen kehitettäväksi. Kantojärvi, P 2012. Fasilitointi luo uutta. Menesty ryhmän vetäjänä. Helsinki: Talentum. Möller, A., Tarpila, J-E. & Karreinen, L. 2014. Kaupunkilaisten raati käsikirja. Helsingin kaupunki. Menetelmän avulla kirjattua keskustelua ei raportoida, jotta kunnioitus käytyä keskustelua ja yhdessä valittuja keskustelun läpimurtoja kohtaan säilyy. Tuloksina esitellään keskustelun jälkeen yhteisen reflektion kautta kolme keskustelun läpimurtoa, jotka jokainen ryhmä muodosti.\nKohdataan nuori ja nuoren tunnetila, sanoitetaan ja reflektoidaan eli heijastetaan takaisin.\nPohditaan, millä tavoin nuoret voisivat osallistua palvelun kehittämiseen, tiedottamiseen ja toimintaan.\nTalon palveluiden selkeyttäminen ja avaaminen nuorelle ja meille.\nTyön vaikuttavuuden eri tasot näkyväksi nuorille, verkostoihin ja päättäjille eli kaikille.\nTarve henkilöstön yhteiselle keskustelulle.\nMahdollistetaan nuorten yhdessä oleminen, sosiaaliset kontaktit ja kohtaaminen.\nOsallisuus – jatkuva palaute, nuoret Byströmin lähettiläinä, opiskelijat ja kesämuusikot kesäryhmien vetäjinä.\nMitä matala kynnys on nyt ja mihin se voisi vielä kehittyä? – Yhteisötalo. Kuntoutuminen, psykososiaalinen tuki, voimavarakeskeisyys käsitteiden avaaminen ja yhteinen ymmärrys.\nByströmin rooli nuoren ohjauksessa. – Nuori tietää missä palveluissa käy ja miksi (tavoite). Työnjako verkostoissa. Kenelle markkinoidaan ja millä laajuudella?\nJohtopäätökset ja jatkokehittäminen\nNuorten kokemukset heijastelivat Byströmin Ohjaamon periaatteiden toteutumista ohjauksessaan. Nuorilla oli positiivisia kokemuksia ohjauksesta, ohjaussuhteen luotettavuudesta sekä nuorilähtöisestä kohtaamisesta. Heidän toimijuuttaan oli vahvistettu ja he olivat saaneet lisää itsetuntemusta. Myös työntekijät pitivät tärkeänä, että nuori ja nuoren tunnetila kohdataan, sanoitetaan ja heijastetaan ohjaukseen. Haasteitakin ohjauksessa oli, kuten ohjaussuhteeseen liittyvät muutostilanteet sekä Bystömin Ohjaamon rooli ohjauksessa. Työntekijät nostivat kahdeksi kehittämisidean teemaksi sen, että ohjauksen tavoite olisi selkeä nuorelle sekä työntekijöille. Nuoret kokivat saaneensa kokonaisvaltaista ohjausta. He olivat saaneet tuoda ohjauksessa esille elämäntilanteensa, kuten terveys- ja kotiasioita. Nuoret oli kokeneet, että heitä oli kuunneltu ja heidän tavoitteensa oli pidetty esillä ohjauksessa.\nRyhmämuotoisen ohjauksen tärkeimpänä asiana nuoret kokivat vertaisuuden. Yhteisöllisyyden lisääminen nousi myös työntekijöiden kehittämisideoista niin, että mahdollistettaisiin nuorten yhdessä oleminen, sosiaaliset kontaktit ja kohtaaminen. Tämä aihe vietiin myös Oulun ammattikorkeakoulun järjestämään sOULUtions kehittämispäivään.\nNuorilla oli hyviä kokemuksia palveluiden saatavuudesta. Monialaisuuden hyödyt nousivat nuorten kokemuksista. Palveluiden saavutettavuudesta nuorilla oli kokemus, että tutustumiskäyntien ja jonkun kanssa saapuminen helpotti palveluun tulemista. Palvelun tullessa tutuksi oli myös helppo ottaa myöhemmin yhteyttä. Työntekijät nostivat kehittämisideaksi matalan kynnyksen sekä mihin se vielä voisi kehittyä?\nAsiakasosallisuuden kautta tarkastellessa nuorten kokemukset heijastelivat asiakasosallisuuden ensimmäisen portaan kokemuksia. Nuorilla oli vahvasti osallisuuden kokemuksia vaikuttamisesta omaan ohjaukseensa. Asiakasosallisuuden toiselle portaalle eli vaikuttamiseen koko palveluihin nuoret olivat kokeneet osallisuutta ja osattomuutta. Osallisuuden teemat nousivat esille kolmessa työntekijöiden kehittämisideassa, jossa mietittiin nuorten osallistumista palveluiden kehittämiseen, tiedottamiseen ja toimintaan.\nUudet kehittämisideat nousivat kehittämistoiminnan tuloksina sekä nuorten kokemuksista että työntekijöiden nostamana. Tulevaisuudessa tulisi kehittää vertaistoimintaa asiakaslähtöisesti Ohjaamo ympäristössä, joka voisi osaltaan vastata asiakasosallisuuden nostamisesta toiselle tasolle. Myös kokemusasiantuntijoiden sekä vertaisuuden merkitystä nuorten ohjauksessa Ohjaamotoiminnassa tulisi tutkia. Palvelumuotoilulla voisi hakea vastausta asiakaslähtöiseen palveluiden kehittämiseen, asiakasryhmien profiloinnin ja palvelupolkujen kautta esille, Byströmin Ohjaamon roolia nuorten ohjauksessa. Työntekijät nostivat esille myös työn vaikuttavuuden tasojen nostamisen esille nuorille, verkostoille ja päättäjille. Tätä tulisi kehittää niin paikallisesti kuin valtakunnallisestikin Ohjaamoiden osalta. Työntekijöiden palautteesta nousi tarve yhteiselle keskustelulle sekä yhteisen ymmärryksen luomiselle. Kehittämishaasteena voisi olla kuinka vahvistetaan monialaisen henkilöstön dialogisuutta Ohjaamoympäristössä.


Miten olla itsevarma?\nItsevarmuus on hassu aihe kirjoittaa. Vain muutama vuosi sitten koko aihe nosti mulle lähinnä vain kylmiä väreitä, koska en mä ollut itsevarma, en sinne päinkään.\nJossain vaiheessa mua rupes kuitenkin liikaa tympimään se, että annoin oman epävarmuuteni tulla kaiken kivan ja uuden tekemisen esteeksi. Jättäydyin mieluummin uusista asioista pois, sillä pelkäsin, että mokaan tai nolaan itseni. Pahinta kuitenkin oli se syyllistäminen jota itseeni kohdistin. “Pitää olla rohkeampi, ei saa olla noin epävarma”.\nNo pakottamallahan itsevarmaksi ei tulla. Ei sitä päätetä aamupalapöydässä tai hampaita pestessä, että tästä hetkestä eteenpäin en ole koskaan epävarma mistään. Klassiset vinkit itsevarmuuteen, kuten esimerkiksi “älä välitä muiden mielipiteistä”, toimivat yhtä heikosti kuin surullisenkuuluisat pikadieetit. Miten minä sitten pääsin karmeasta epävarmuudestani eroon?\nEn päässyt. Tai en päässyt täysin. Hurja salaisuus on se, että opin hyväksymään heikotkin päivät. Annoin itseni kokea epävarmuutta enkä enää syyllistänyt itseäni siitä. Todelliseen itsevarmuuteen kuuluu niitä päiviä ja hetkiä, kun kokee itsensä maailman epävarmimmaksi. Pointti on siinä, ettei näiden hetkien saa antaa lannistaa.\nNo kuinka epävarmuuden hyväksyminen auttaa olemaan itsevarmempi? Armollisuudesta itseään kohtaan ei koskaan ole haittaa ja se on asia, jonka oon ja tuun sanomaan tässä blogissa tuskaisen monta kertaa. Kun epävarmuudelle antaa sen toisinaan vaatiman tilan, se ei vyöry päälle enää niin voimakkaana. Tähän ajatusmalliin kuitenkin lisäsin toisenkin toimintatavan, joka sai mut takaisin tekemään uusia ja erikoisia juttuja. Otin askeleen kohti niitä asioita, joiden tekemistä välttelin sillä verukkeella, etten ole riittävän itsevarma tai rohkea.\nToimi siten kuten toimisit jos olisit itsevarma. Eli pue aamulla päälle ne vaatteet joiden käyttämistä olet epäröinyt. Ota yhteyttä siihen ihmiseen jonka kanssa juttelua olet pelännyt epäonnistumisen pelossa. Uusien juttujen kokeilu ei vaadi itsevarmuutta, vaikka se kyllä tekee siitä helpompaa. Sillä, onnistutko uuden jutun kokeilussa vai epäonnistutko, ei ole väliä. Tärkeintä on mukavuusalueelta poistuminen ja jos sen teet, olet jo valtavan harppauksen pidemmällä.\nNäitä juttuja mä koitan pitää mielessäni lähes joka päivä. Hauskinta on ollut huomata, kuinka itsevarmuus on kasvanut taustalla ihan kuin itsekseen.\n« Berlin – Leipzig – Prague\n© Mielitekoja 2017


Poliisi pyytää tietoja asuntomurroista Kaakkois-Suomessa - Poliisi\nLoppusyksyn aikana erityisesti taajamien ulkopuolella oleviin omakotitaloihin on kohdistunut useampia samankaltaisella tekotavalla tehtyjä murtoja. Lähiviikkoina murtoja on tapahtunut Kotkan, Pyhtään, Miehikkälän, Savitaipaleen ja Lappeenrannan alueilla.\nAikaisemmin syksyllä myös muiden Kaakkois-Suomen kuntien alueilla on vastaavia tapauksia. Ominaista teoille on se, että taloja on lähestytty jalkaisin ja teot ovat tapahtuneet todennäköisesti aamupäivän aikana. Epäilty tekijä/tekijät ovat mahdollisesti jättäneet ajoneuvonsa lähistölle.\nPoliisin tietoon on tullut, että kuvaukseen sopivia tapahtumia on ollut muitakin, mutta mahdollinen teko on voinut jäädä toteutumatta esimerkiksi sen vuoksi, että talon asukas on ollut kotona. Poliisi kaipaa tietoa havainnoista laajasti, mutta erityisesti kuvaukseen sopivista tapahtumista, niihin liittyvistä ihmisten kohtaamisista tai havaintoja näissä yhteyksissä käytetyistä ajoneuvoista. Mahdollinen tapauksiin liittyvä video- tai kuvamateriaali voi myös edesauttaa rikostutkintaa ja saattaa epäillyt tekijät vastuuseen.\nPoliisi pyytää havaintoja alueilla liikkuneista henkilöistä ja ajoneuvoista tai muuten asiasta tietäviä ilmoittamaan havaintonsa sähköpostilla: [email protected] tai puhelimitse: 0295414559.\nEtelä-Karjala Kaakkois-Suomen poliisilaitos Kymenlaakso Rikokset ja tutkinta Uutinen